BJCHI พลิกกำไร      
BJCHI มีฐานะการเงินที่แข็งแกร่ง เนื่องจากมีอัตราส่วนหนี้สินต่อทุน (D/E) ในระดับต่ำเพียง 0.21 เท่า เป็นการยอกย้ำถึงสถานะการเงินของบริษัทที่มีความแข็งแกร่ง
BJCHI มีฐานะการเงินที่แข็งแกร่ง เนื่องจากมีอัตราส่วนหนี้สินต่อทุน (D/E) ในระดับต่ำเพียง 0.21 เท่า เป็นการยอกย้ำถึงสถานะการเงินของบริษัทที่มีความแข็งแกร่ง
22 พ.ย. 2562

คุณค่าบริษัท
แนวโน้มช่วงไตรมาส 4 ปี 2562 ของ บริษัท บีเจซี เฮฟวี่ อินดัสทรี จำกัด (มหาชน) หรือ BJCHI จะฟื้นตัวต่อเนื่องแต่อาจเติบได้เล็กน้อย เพราะทางบริษัทเหลือ Backlog ณ สิ้นไตรมาส 3/2562 ประมาณ 3,500 ล้านบาท แต่จากงานใหม่ 3,000 ล้านบาทที่เพิ่งประกาศในเดือน ส.ค.2562 ยังเป็นช่วงแรกของการเริ่มต้นทำให้การรับรู้รายได้ยังไม่เต็มที่มากนัก แต่จะทยอยรับรู้รายได้ถึงปี 2564
ถึงอย่างไรทางนักวิเคราะห์ยังคงประเมินกำไรไตรมาส 4 ปี 2562 จะฟื้นตัวดีขึ้นประมาณ 40-50 ล้านบาท
ส่วนปี 2563 คาดว่าจะมีการฟื้นตัวดีขึ้นต่อเนื่อง ประเมินรายได้ 2,750 ล้านบาท โต 19% จากงวดเดียวกันของปีก่อน และสามารถทำกำไรราว 268 ล้านบาท โต 281% จากงวดเดียวกันของปีก่อน
เนื่องจากบริษัทอยู่ระหว่างรอผลการประมูลงานใหม่มูลค่าเกือบ 15,000 ล้านบาท คาดว่าจะสามารถทราบผลการประมูลบางโครงการในช่วงไตรมาส 1/2563 โดยเฉพาะโครงการในอุตสาหกรรมเหมืองแร่ที่ประเทศออสเตรเลียที่ปัจจุบันผู้พัฒนาโครงการกำลังมีการลงทุนอย่างต่อเนื่อง ซึ่งจะช่วยให้ผลประกอบการของบริษัทจะกลับมาเติบโตแข็งแกร่ง
ขณะเดียวกันผลการดำเนินงานไตรมาส 3 สิ้นสุดวันที่ 30 กันยายน 2562  บริษัทมีรายได้รวมขยับขึ้นมาอยู่ที่ 421.70 ล้านบาท จากงวดเดียวกันของปีก่อน 177.71 ล้านบาท ส่งผลให้บริษัทพลิกมีกำไรสุทธิ 6.25 ล้านบาท หรือ 0.00 บาทต่อหุ้น จากงวดเดียวกันของปีก่อนขาดทุนสุทธิ 60.19 ล้านบาท หรือ 0.04 บาทต่อหุ้น ปรับตัวดีขึ้นมากเมื่อเทียบกับช่วงเดียวกันของปีก่อนหลังจากที่บริษัทรับรู้รายได้จากโครงการที่มีอยู่อย่างต่อเนื่อง รวมทั้งการควบคุมต้นทุนการดำเนินงานที่ดีขึ้น
ขณะที่ผลการดำเนินงานงวด 9 เดือนแรก สิ้นสุดวันที่ 30 กันยายน 2562  บริษัทมีรายได้รวมขยับขึ้นมาอยู่ที่ 1,603.29 ล้านบาท จากงวดเดียวกันของปีก่อน 787.70 ล้านบาท ส่งผลให้บริษัทพลิกมีกำไร 21.63 ล้านบาท หรือ 0.01 บาทต่อหุ้น จากงวดเดียวกันของปีก่อนขาดทุนสุทธิ 159.78 ล้านบาท หรือ 0.10 บาทต่อหุ้น
ภาพรวมทำให้เชื่อว่า BJCHI จะมีแนวโน้มผลการดำเนินงานในปีนี้จะพลิกกลับมามีกำไรสุทธิจากปีก่อนขาดทุนสุทธิ 231 ล้านบาทอย่างแน่นอน
ที่สำคัญ BJCHI มีฐานะการเงินที่แข็งแกร่ง เนื่องจากมีอัตราส่วนหนี้สินต่อทุน (D/E) ในระดับต่ำเพียง 0.21 เท่า เป็นการยอกย้ำถึงสถานะการเงินของบริษัทที่มีความแข็งแกร่ง
ในขณะที่ทางนักวิเคราะห์ บล.เมย์แบงก์ กิมเอ็ง แนะนำ “ซื้อเก็งกำไร” ราคาเป้าหมาย 2.50 บาท
…
ผู้ถือหุ้นรายใหญ่
รายชื่อกรรมการ